Buffalo Bills

Buffalo Bills on yhdysvaltalainen NFL:ssä pelaava amerikkalaisen jalkapallon seura, joka on ottanut nimensä Buffalo Billin mukaan. Se pelaa American Football Conferencen itäisessä divisioonassa, AFC Eastissa. Seuran kotipaikka on Buffalossa, New Yorkin osavaltiossa.

Joukkue perustettiin 1959. Joukkue pelaa kotiottelunsa Orchard Parkin lähiössä. Sen kannustusryhmän nimi on Buffalo Jills.

Joukkue voitti AFL:n mestaruuden 1964 ja 1965, kun AFL ja NFL olivat vielä erilliset sarjat. Joukkue selvisi 1990-luvun alussa neljä kertaa peräkkäin NFL.n loppuotteluun Super Bowliin, mutta hävisi ne kaikki.

Entisistä pelaajista tunnetuin on O. J. Simpson. Vaikka Simpsonia pidetään yhtenä kautta aikojen parhaista keskushyökkääjistä, hänet muistetaan myös jalkapallouran jälkeisestä murhaoikeudenkäynnistä ja vuoden 2008 ryöstötuomiosta. Muita tunnettuja entisiä pelaajia ovat mm. Jim Kelly, Thurman Thomas ja Bruce Smith.

Lähteet

Aiheesta muualla 
Seuran kotisivu

National Football League -seurat
New Yorkin osavaltion urheilu
Buffalo (New York)
Vuonna 1959 perustetut urheiluseurat